《坐放鹤亭》
明代·徐夜

巍然一屿水回环，想见高风物外闲。墓上梅开春又老，亭边鹤外客空还。

书无禅草逢当世，祠有名贤擅此山。占断西湖皆宋土，羡他生死太平间。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。